Bernard Katz

Bernard Katz (26. märts 1911 – 20. aprill 2003) oli Saksa päritolu Inglise arst ja biofüüsik, kelle põhierialaks oli närvide füsioloogia uurimine. 1970. aastal sai ta Nobeli füsioloogia- või meditsiiniauhinnaSir Bernard Katz Biographical nobelprize.org, 14.04.2021 (vaadatud 15.04.2021). 

Katz sai Nobeli auhinna koos Paul Fattiga tehtud avastuse eest, mille kohaselt neurotransmitteri vabanemine sünapsides toimub alati kindlas koguses või selle koguse korrutises The Release of Neural Transmitter Substances (The Sherrington Lectures X), Charles C Thomas Publisher, Springfield (Illinois) 1969, lk. 60. Bernard Katz löödi 1969. aastal rüütliks.

Elukäik
Katz sündis Saksamaal Leipzigis vene-juudi perekonnas. Ta sai hariduse Leipzigi Alberti gümnaasiumis aastatel 1921–1929 ja läks õppima Leipzigi ülikooli arstiteadust. Ta lõpetas 1934. aastal ja põgenes 1935. aasta veebruaris Suurbritanniasse. 

Katz läks tööle Londoni Ülikooli kolledžisse. Ta sai doktorikraadi 1938. aastal ja siirdus õppima Sydney meditsiinikooli Kanematsu instituudis. Ta sai Suurbritannia kodakondsuse 1941. aastal. Alates 1952. aastast oli ta biofüüsika professor University College Londonis.

Katz abiellus 1945. aastal Marguerite Penlyga. Ta suri Londonis 20. aprillil 2003 92-aastaselt. Tal on kaks poega, David ja Jonathan Katz.

Viited

Kategooria:Nobeli füsioloogia- või meditsiiniauhinna laureaadid
Kategooria:Suurbritannia teadlased
Kategooria:Leipzigi ülikooli vilistlased
Kategooria:Sündinud 1911
Kategooria:Surnud 2003